钦定古今图书集成/理学汇编/文学典/第109卷 > 文在中
## 钦定古今图书集成/理学汇编/文学典/第109卷 > 文在中

按《陕西通志》：在中字少白，御史振之八世孙也。万历
甲戌进士。廷对已共以第一人相拟。江陵相以策有
‘一气未通，两孽未除’之语，抑置三甲。历仕至祠部郎，
复以忤冯珰降调，寻迁长沙别驾，挂冠归老豳山建
乐育书院，日讲内圣外王之学，负笈从游，士约万计。
性既聪敏，复博极群书，下笔数万言立就。所著有《观
宇》《观宙》《天经》《天雅》《天典》《天引》《天朔》《天极》各三十六帙。
生平孝友天植，周恤族闾。时三水赋重，民贫不克充
额，在中申请减粮一万，邑人为建“减粮永思碑”，称“关
西夫子”云。